[{"text_idx": "#000001", "text": "C\u0302u vi emas lerni diversajn lingvojn? C\u0302u vi emus ig\u0302i au\u0306 jam estas plurlingvulo (poligloto)? Tiuokaze vi devus nepre partopreni la eventon \u201cPlurlingvula Kunveno\u201d (Angle: Polyglot gathering)."}, {"text_idx": "#000002", "text": "Temas pri la renkontig\u0302o, kie oni povas g\u0302ui multajn prelegojn, metiejojn, renkonti multajn famajn poliglotojn, konatig\u0302i kun interesaj homoj de diversaj mondopartoj kaj motivig\u0302i en lingvo-instruado. G\u0302i estas la plej granda renkontig\u0302o de poliglotoj en la mondo \u2013 lastjare partoprenis 538 homoj el 60 landoj (kaj c\u0302i-jare oni atendas c\u0302. 600 partoprenontojn)! Krome \u2013 g\u0302in fondis esperantistoj en Germanio (dum la tri unuaj jaroj g\u0302i okazis en Berlino), kaj esperantistoj kaj Esperanto plu ludas ene de la evento tre gravan rolon (E@I, kiu c\u0302eforganizas g\u0302in, uzas Esperanton kiel sian laborlingvon c\u0302iutage en sia oficejo en Slovakio). C\u0302i-jare la arang\u0302o okazos jam la trian (kaj la lastan) fojon en Bratislavo de la 29a de majo g\u0302is la 2a de junio. Kutime, c\u0302irkau\u0306 25-30% da partoprenantoj komprenas kaj/au\u0306 scipovas Esperanton. Nia lingvo nun estas la 9a en la listo de pli ol 80 scipovataj lingvoj de la g\u0302isnunaj alig\u0302intoj."}, {"text_idx": "#000003", "text": "Se la temoj rilataj al lingvoj estas por vi interesaj, nepre venu \u2013 okazos multo, kio kaptos vian atenton! Kutime okazas pli ol 100 programeroj dum la evento, inkluzive de paneldiskuto pri lingva politiko/justeco, diverslingvaj prelegoj pri efika lingvo-instruado, metiejoj pri nekutimaj lingvoj, lingvaj kvizoj, plurlingvaj koncertoj ktp."}, {"text_idx": "#000004", "text": "Vi tamen povas veni g\u0302ui ankau\u0306 partojn de pure Esperanta medio: ne mankos gufujo, kulinara festivalo, interkona kaj internacia vesperoj, koncerto de la germana Esperanto-stelulo \u201cKas\u0302i\u201d, aligatorejo kaj ec\u0302 prelegoj en Esperanto (pasintjare la plej juna preleganto estis la 13-jara esperantisto el Ruslando Pjotr \u201cPec\u0302jo\u201d Fedosov)."}, {"text_idx": "#000005", "text": "En la pasinteco EAB kaj UEA subtenis la renkontig\u0302on per sponsorado \u2013 ankau\u0306 danke al tio povis okazi, ekzemple, kurso de Esperanto fare de la brita Esperanto-instruisto Tim Morley, kiu ravis c\u0302eestantojn en sia kreiva metiejo \u201cEsperanto in 100 minutes\u201d. Espereble kunlaboro kun gravaj Esperanto-institucioj dau\u0306ros ankau\u0306 c\u0302i-jare kaj en la estonteco \u2013 tio ja signife levas nivelon de la Esperanto-prezentig\u0302o."}, {"text_idx": "#000006", "text": "La komunumo de poliglotoj estas tre proksima al tiu de esperantistoj. Temas ofte pri tre malfermitaj, scivolemaj homoj, kiuj emas kompreni alies vidpunktojn kaj kulturojn. Certe tiu grupo estas unu el la plej proksimaj \u201caliancanoj\u201d por la esperantistoj."}, {"text_idx": "#000007", "text": "Dum unu monato ekde la lanc\u0302o de la alig\u0302ilo (1.1.2019) alig\u0302is jam 180 homoj el 38 landoj, kiuj kune kapablas paroli 83 lingvojn! Tial estas antau\u0306vidate, ke c\u0302i-jare povus la evento superi ec\u0302 600 partoprenantojn, kio estos plia rekordo ene de la poliglota komunumo. Espereble ankau\u0306 vi estos inter ili!"}, {"text_idx": "#000008", "text": "La Poliglota Kunveno en 2020 s\u0302ang\u0302os sian landon. Se vi emas (re)viziti Slovakion kaj samtempe poliglotumi, c\u0302i-jare vi havas la lastan s\u0302ancon."}, {"text_idx": "#000009", "text": "Detaloj pri la evento (angle): "}, {"text_idx": "#000013", "text": "Vi devas esti ensalutinta por rajti komenti."}, {"text_idx": "#000014", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000015", "text": "Demonstraj versioj de \u201cLa Ondo\u201d"}, {"text_idx": "#000016", "text": "Musklaku la kovrilon por legi pliajn informojn."}]